OpenLLM-France/wikimedia huggingface dataset:
# Pla de Barcelona

El Pla de Barcelona és una plana situada a la comarca catalana del Barcelonès. Aquesta plana és oberta al mar Mediterrani i limitada per la Serra de Collserola i a migjorn per la falla que segueix a ran de mar des de Garraf fins a Montjuïc i que puja més enllà del Besòs fins al turó de Montgat.
Estrictament, però, el Pla de Barcelona és la conjunció de dos deltes, el del Llobregat i el del Besòs, que a causa de l'acumulació de detritus quaternaris i sorrals a la línia costanera han acabat formant un conjunt identificable per la uniformitat urbana del contínuum urbà metropolità només trencat, en primera línia de mar, per Montjuïc però ben comunicat per la rasa de Sants, particularment perceptible als voltants de la Plaça d'Espanya.
El pla baixa suaument i d'una manera regular des de Collserola, però entre la Ciutat Vella i l'Eixample es produeix una ruptura de la continuïtat que produeix un salt o esglaó d'uns vint metres, perceptible, per exemple, a les baixades de les Jonqueres, de la Via Laietana, al carrer de les Moles, etc.
Al pla s'hi poden distingir tres sectors: el pla inclinat, el pla de baix (entre l'esglaó i la mar) i els turons.
Des de l'època romana, la costa del pla ha anat guanyant terreny al mar, sobretot a causa dels arrossegaments del Besòs. Són aquests materials els que anaren reblint els estanys i les albuferes i els que convertiren els turons de les illetes, primer, en tómbols, i després, els deixaren en terra ferma. Aquests materials s'acumularen darrere l'escullera feta per a protegir el nou port i que arribaren a formar l'emplaçament de l'actual Barceloneta. Finalment, l'acció dels corrents de la mar, arrossegant els materials detrítics, terraplenant badies i albuferes, ha ajudat a conferir a la costa del Pla de Barcelona el seu aspecte rectilini, sense entrants ni accidents notables.
A la prehistòria el pla havia estat ocupat majoritàriament per un bosc mixt d'alzines i roures (igual que ara trobem alzinar amb roure cerrioide a bona part de Collserola) però es va desforestar en temps dels romans, a l'edat mitjana es va omplir de conreus i als segles XIX i XX es va urbanitzar.

## Referències

* 1 2 3 «Evolució del paisatge al Pla de Barcelona | enciclopedia.cat». [Consulta: 16 agost 2024].

## Vegeu també

* Urbanisme de Barcelona
* Antics municipis del pla de Barcelona
* Agregacions municipals de Barcelona
* Hodonímia de Barcelona
* Neolític al Pla de Barcelona
# Agriornis

Agriornis és un gènere d'ocells de la família dels tirànids (Tyrannidae) i l'ordre dels passeriformes que habita en zones de matoll i pastures de l'oest i sud d'Amèrica del Sud, des del sud de Colòmbia fins a la part meridional de l'Argentina i Xile. El seu nom en anglès, "shrike-tyrants" (tirans botxins) fa referència a una certa semblança amb els lànids que és purament aparent. Són moixons relativament grans, de colors modests, marró o grisenc.

## Taxonomia

Segons la classificació del Congrés Ornitològic Internacional (versió 2.4, 2010), aquest gènere conté 5 espècies:
* Agriornis montanus - gautxo becnegre.
* Agriornis albicauda - gautxo cuablanc.
* Agriornis lividus - gautxo gros.
* Agriornis micropterus - gautxo ventregrís.
* Agriornis murinus - gautxo menut.

## Referències

* ↑ «TYRANNIDAE - Tyrant-flycatchers». H&M4 Checklist family by family. The Trust for Avian Systematics. [Consulta: 17 setembre 2023].
* ↑ National Museum of Natural History. «Shrike-tyrant». Encyclopedia of Life. [Consulta: 17 setembre 2023].
* ↑ Farnsworth, Andrew; Langham, Gary «Black-billed Shrike-Tyrant (Agriornis montanus), version 1.0» (en anglès). Birds of the World, 2020. DOI: 10.2173/bow.bkbsht1.01species_shared.bow.project_name. ISSN: 2771-3105.
* ↑ Farnsworth, Andrew; Langham, Gary; Bonan, Arnau «White-tailed Shrike-Tyrant (Agriornis albicauda), version 1.0» (en anglès). Birds of the World, 2020. DOI: 10.2173/bow.wtstyr1.01species_shared.bow.project_name. ISSN: 2771-3105.
* ↑ Farnsworth, Andrew; Langham, Gary «Great Shrike-Tyrant (Agriornis lividus), version 1.0» (en anglès). Birds of the World, 2020. DOI: 10.2173/bow.gresht1.01species_shared.bow.project_name. ISSN: 2771-3105.
* ↑ Farnsworth, Andrew; Langham, Gary; de Juana, Eduardo «Gray-bellied Shrike-Tyrant (Agriornis micropterus), version 1.0» (en anglès). Birds of the World, 2020. DOI: 10.2173/bow.gybsht1.01species_shared.bow.project_name. ISSN: 2771-3105.
* ↑ Farnsworth, Andrew; Langham, Gary «Lesser Shrike-Tyrant (Agriornis murinus), version 1.0» (en anglès). Birds of the World, 2020. DOI: 10.2173/bow.lessht1.01species_shared.bow.project_name. ISSN: 2771-3105.
# Gran Premi Gerrie Knetemann

El Gran Premi Gerrie Knetemann era una cursa ciclista d'un dia neerlandesa que es disputava a Renkum a Gelderland, amb sortida i arribada a Oosterbeek. Creada el 2006, la cursa formà part de l'UCI Europa Tour a partir de l'any següent. Es disputava en categoria masculina i femenina.
El nom de cursa era per homenatjar a l'exciclista, campió del món, Gerrie Knetemann, mort el 2004.

## Palmarès masculí

| Any | Vencedor | Segon | Tercer |
| 2006 | Roy Sentjens | Steven Kruijswijk | Albert Timmer |
| 2007 | Olivier Kaisen | Kenny van Hummel | Frederik Veuchelen |

## Palmarès femení

| Any | Vencedor | Segon | Tercer |
| 2006 | Chantal Beltman | Suzanne de Goede | Marianne Vos |
| 2007 | Mirjam Melchers | Loes Markerink | Marlijn Binnendijk |

## Referències

* 1 2 3 «G.P Gerrie Knetemann (Hol) - Cat.1.1». [Consulta: 30 octubre 2023].

## Enllaços externs

* Palmarès femení a cyclingarchives.com
* Palmarès masculí a cyclingarchives.com
# Eleccions municipals de 1995 a Montblanc

Les eleccions municipals de 1995 a Montblanc van ser unes eleccions locals que es van celebrar el diumenge 28 de maig de 1995 a Montblanc, a la Conca de Barberà, com a part de les eleccions municipals espanyoles. Es van triar els 13 regidors de l'Ajuntament de Montblanc.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Montblanc, en tenir 4.757 persones censades, l'hi correspon 13 regidors.

## Candidatures

El 2 de maig del mateix any, la Junta Electoral de Zona de Valls va proclamar sis candidatures del municipi de Montblanc en el Butlletí Oficial de la Província de Tarragona.
* Acord per Montblanc (APM)
* Convergència i Unió (CiU)
* Esquerra Republicana de Catalunya (ERC)
* Independents per Montblanc (IM-FIC)
* Partit dels Socialistes de Catalunya (PSC-PSOE) (PSC)
* Partit Popular (PP)

## Jornada electoral
### Constitució de les meses

En aquell moment, Montblanc tenia una població de 5.937 habitants, dels quals 4.757 persones van ser cridades a votar en alguna de les 6 meses que es van constituir al municipi.

### Participació

La participació en aquestes eleccions va ser de 71,6%, el qual cosa implica que un total de 3.406 ciutadans del municipi van decidir exercir el seu dret a vot. Comparant aquesta participació amb la mitjana catalana, Montblanc va registrar una xifra més alta, situant-se en 6,8 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Montblanc |
| Participació (14h) | 38,5% ( 3,5%) |
| Participació (18h) | 56,3% ( 2,8%) |
| Participació (20h) | 71,6% ( 0,6%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 1995.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
Plantilla:Eleccions municipals a Montblanc
# Barrington (Nou Hampshire)

Barrington és una població dels Estats Units a l'estat de Nou Hampshire. Segons el cens del 2007 tenia 8.405 habitants.

## Demografia

Segons el cens del 2000, Barrington tenia 7.475 habitants, 2.756 habitatges, i 2.075 famílies. La densitat de població era de 61,9 habitants per km².
Dels 2.756 habitatges en un 38,8% hi vivien nens de menys de 18 anys, en un 64,6% hi vivien parelles casades, en un 6,5% dones solteres, i en un 24,7% no eren unitats familiars. En el 16,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,5% tenia menys de 18 anys, un 5,7% entre 18 i 24, un 35,1% entre 25 i 44, un 24,7% de 45 a 60 i un 7% 65 anys o més.
L'edat mediana era de 37 anys. Per cada 100 dones de 18 o més anys hi havia 101,7 homes.
La renda mediana per habitatge era de 50.630$ i la renda mediana per família de 56.136$. Els homes tenien una renda mediana de 39.098$ mentre que les dones 27.956$. La renda per capita de la població era de 21.012$. Entorn del 3,6% de les famílies i el 5,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Barrington». American Fact Finder. Oficina del Cens dels Estats Units, 12-01-2010.
# Pressió oncòtica

La pressió oncòtica o col·loidosmòtica és la pressió osmòtica deguda a les proteïnes plasmàtiques que apareix entre el compartiment vascular i intersticial.
Com els capil·lars sanguinis són poc permeables als compostos d'elevat pes molecular, com és el cas de les proteïnes, aquestes tendeixen a acumular-se al plasma sanguini, resultant menys abundants en el líquid intersticial. D'aquest gradient de concentració entre l'interior dels capil·lars i l'espai intersticial es deriva una tendència de l'aigua a compensar aquesta diferència retornant al capil·lar sanguini amb una certa pressió, la pressió oncòtica capil·lar. Aquesta pressió s'oposa al filtratge que finalment es produeix a través de l'endoteli capil·lar, gràcies al fet que la pressió hidroestàtica capil·lar supera la pressió oncòtica capil·lar.
De la mateixa manera, les proteïnes que formen part del líquid intersticial generaran una pressió oncòtica intersticial, en condicions normals menor que la pressió oncòtica capil·lar. De fet, el filtratge a través de l'endoteli capil·lar es produeix a causa del desequilibri entre les pressions hidroestàtica capil·lar i oncòtica intersticial, que l'afavoreixen, i les pressions hidroestàtica intersticial i oncòtica capil·lar, que se li oposen, i que es relacionen entre si mitjançant l'equació de Starling.

## Vegeu també

* Pressió osmòtica
* Equació de Starling
* Edema
# Les aventures de Tom Sawyer (anime de 1992)

Les aventures de Tom Sawyer (ハックルベリー・フィン物語, Hakkuruberī Fin monogatari, Les aventures de Huckelberry Finn) és una sèrie de televisió anime produïda l'any 1991 per Enoki Films en 26 episodis, inspirada en les novel·les infantils Les aventures de Tom Sawyer i Les aventures de Huckleberry Finn de l'escriptor estatunidenc Mark Twain. Es va emetre al canal japonès NHK a partir de l'agost de 1994. En català se'n va comercialitzar un petit resum d'alguna de les aventures en format pel·lícula, directament distribuïda en VHS. També s'ha distribuït en diferents països, com a l'italià Canale 5 el 1992.

## Referències

* ↑ «Adventures of Huck Finn», 16-01-2010. [Consulta: 16 març 2025].
* ↑ «Huckleberry Finn Monogatari (TV) - Anime News Network». [Consulta: 16 març 2025].
* ↑ «AntonioGenna.net presenta: IL MONDO DEI DOPPIATORI - ZONA ANIMAZIONE: "Il mio amico Huck"». [Consulta: 16 març 2025].
* ↑ «Tana delle Sigle :: Dettaglio sigla». [Consulta: 16 març 2025].

## Enllaços externs

* Pel·lícula recopilatòria recuperada en català
# Baryonyx

Baryonyx (del grec, 'urpa pesant') és un gènere de dinosaure teròpode amb mandíbules similars a les d'un cocodril, útils per a una probable dieta a base de peix. Les seves restes s'han trobat a Surrey, Anglaterra, i al nord d'Espanya a estrats del Cretaci inferior.
Podia arribar fàcilment els 9 metres de llargada, 3 d'alçada i al voltant de 1.700 quilograms de pes.
Les restes de Baryonyx s'han trobat a Anglaterra però és possible que aquest dinosaure també estigués difós per Àfrica, on s'han trobat fòssils que segons alguns paleontòlegs podrien pertànyer a aquest dinosaure pescador.

## Referències

* ↑ Charig, A. J.; Milner, A. C. «Baryonyx walkeri, a fish-eating dinosaur from the Wealden of Surrey». Bulletin of the Natural History Museum of London, 53, 1997, pàg. 11–70.
# Bridgewater (Nou Hampshire)

Bridgewater és una població dels Estats Units a l'estat de Nou Hampshire. Segons el cens del 2000 tenia 974 habitants.

## Demografia

Segons el cens del 2000, Bridgewater tenia 974 habitants, 414 habitatges, i 289 famílies. La densitat de població era de 17,7 habitants per km².
Dels 414 habitatges en un 24,9% hi vivien nens de menys de 18 anys, en un 61,6% hi vivien parelles casades, en un 6,5% dones solteres, i en un 30% no eren unitats familiars. En el 23,9% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,78.
Per edats la població es repartia de la següent manera: un 19,7% tenia menys de 18 anys, un 4,5% entre 18 i 24, un 25,2% entre 25 i 44, un 31,3% de 45 a 60 i un 19,3% 65 anys o més.
L'edat mediana era de 45 anys. Per cada 100 dones de 18 o més anys hi havia 89,8 homes.
La renda mediana per habitatge era de 50.662$ i la renda mediana per família de 54.722$. Els homes tenien una renda mediana de 33.250$ mentre que les dones 26.250$. La renda per capita de la població era de 28.600$. Entorn del 6,1% de les famílies i el 6,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridgewater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bridgewater». American Fact Finder. Oficina del Cens dels Estats Units, 12-01-2010.

## Enllaços externs

* http://www.bridgewater-nh.com
* http://www.nh.gov/nhes/elmi/htmlprofiles/bridgewater.html
# Tarbosaure

El tarbosaure (Tarbosaurus, 'llangardaix aterridor') és un gènere de dinosaure de la família dels tiranosàurids, que van prosperar durant l'estatge faunístic Maastrichtià, al Cretaci superior. Està molt relacionat amb el gènere Tyrannosaurus, de fet, podrien ser el mateix, situació semblant a la d'Alioramus, el gènere amb el qual està més relacionat.
Les restes foren trobades a Mongòlia, essent per primera vegada descrites per Ievgueni Maléiev, l'any 1955, a partir de fòssils trobats en una expedició a Mongòlia l'any 1948.
El crani dels tarbosaures, de grans proporcions, arribava a fer entre 113 i 135 centímetres de longitud. Aquests dinosaures mesuraven entre 10,5 i 12 metres de llarg i pesaven entre 5 i 5,5 tones. A la mandíbula superior s'hi poden comptar 27 dents, similars a les del tiranosaure tot i que lleugerament més petites.
Tarbosaurus i Tyrannosaurus presenten tantes similituds que de vegades el primer és inclòs en el gènere Tyrannosaurus, com a Tyrannosaurus bataar.
# Warba

Warba és una població dels Estats Units a l'estat de Minnesota. Segons el cens del 2000 tenia 183 habitants.

## Demografia

Segons el cens del 2000, Warba tenia 183 habitants, 79 habitatges, i 57 famílies. La densitat de població era de 22,1 habitants per km².
Dels 79 habitatges en un 31,6% hi vivien nens de menys de 18 anys, en un 59,5% hi vivien parelles casades, en un 11,4% dones solteres, i en un 26,6% no eren unitats familiars. En el 22,8% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,69.
Per edats la població es repartia de la següent manera: un 23,5% tenia menys de 18 anys, un 9,3% entre 18 i 24, un 31,7% entre 25 i 44, un 19,1% de 45 a 60 i un 16,4% 65 anys o més.
L'edat mediana era de 38 anys. Per cada 100 dones de 18 o més anys hi havia 102,9 homes.
La renda mediana per habitatge era de 27.500 $ i la renda mediana per família de 31.250 $. Els homes tenien una renda mediana de 21.429 $ mentre que les dones 16.250 $. La renda per capita de la població era d'11.772 $. Entorn del 14,3% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Warba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Lynbrook

Lynbrook és una població dels Estats Units a l'estat de Nova York. Segons el cens del 2000 tenia 19.911 habitants.

## Demografia

Segons el cens del 2000, Lynbrook tenia 19.911 habitants, 7.369 habitatges, i 5.239 famílies. La densitat de població era de 3.843,8 habitants/km².
Dels 7.369 habitatges en un 30,5% hi vivien nens de menys de 18 anys, en un 58,4% hi vivien parelles casades, en un 9,9% dones solteres, i en un 28,9% no eren unitats familiars. En el 24,8% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,2.
Per edats la població es repartia de la següent manera: un 22,5% tenia menys de 18 anys, un 6,1% entre 18 i 24, un 30,4% entre 25 i 44, un 23,4% de 45 a 60 i un 17,7% 65 anys o més.
L'edat mediana era de 40 anys. Per cada 100 dones de 18 o més anys hi havia 86 homes.
La renda mediana per habitatge era de 62.373 $ i la renda mediana per família de 75.023 $. Els homes tenien una renda mediana de 50.795 $ mentre que les dones 36.545 $. La renda per capita de la població era de 27.211 $. Entorn del 2,5% de les famílies i el 4,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lynbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lynbrook». American Fact Finder. Oficina del Cens dels Estats Units, 12-01-2010.
# Llacuna Mareòtida

La Llacuna Mareòtida o Maria (en grec antic Μαρεῶτις o Μαρεία λίμνη) era un llac situat a la part nord del delta del Nil, modern Birket-el-Mariut, paral·lel a la mar Mediterrània de la que estava separada per una estreta llengua de terra arenosa. S'estenia cap al sud-oest de la Branca canòpica del Nil.
La part occidental era a uns 40 km d'Alexandria i limitava amb el desert de Líbia. Tenia uns 150 estadis d'amplada i uns 500 de llargada. Estava connectada per un canal al Portus Eunostus, el port d'Alexandria. Les ribes del llac estaven plantades d'olivers i vinya, i el papir que s'hi produïa era alabat per la seva qualitat. A les seves ribes s'aixecaven les cases de camp dels rics mercaders alexandrins. Segons Estrabó era un lloc famós pel seu comerç a través del Nil. La comarca formava l'anomenat nomós Mareòtic (Μαρεώτης Νόμος) que probablement no era cap dels existents a l'antic Egipte.
La manca de manteniment dels canals durant l'època dels governadors romans i després sota els àrabs va fer retirar les aigües de la rodalia. L'any 1801 els britànics van trencar la llenca de terra que el separava del mar i van inundar la zona amb aigua salada per foragitar als francesos que ocupaven Alexandria. Muhammad Ali va reparar després les destrosses.

## Referències

* ↑ Smith, William (ed.). «Mareotis». Dictionary of Greek and Roman Geography (1854). [Consulta: 26 desembre 2022].
# Eleccions municipals de 2007 a Montblanc

Les eleccions municipals de 2007 a Montblanc van ser unes eleccions locals que es van celebrar el diumenge 27 de maig de 2007 a Montblanc, a la Conca de Barberà, com a part de les eleccions municipals espanyoles. Es van triar els 13 regidors de l'Ajuntament de Montblanc.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Montblanc, en tenir 5.207 persones censades, l'hi correspon 13 regidors.

## Candidatures

L'1 de maig del mateix any, la Junta Electoral de Zona de Valls va proclamar sis candidatures del municipi de Montblanc en el Butlletí Oficial de la Província de Tarragona.
* Agrupament Catalanista de Montblanc-AM (ACM-AM)
* Acord per Montblanc-PSC-Iniciativa-PM (APM-PSC-I-P)
* Convergència i Unió (CiU)
* Independents per Montblanc-FIC (IPM-FIC)
* Gent del Poble (G.P)
* EUiA-Entesa pel Progrés Municipal (EUiA-EPM)

## Jornada electoral
### Constitució de les meses

En aquell moment, Montblanc tenia una població de 6.767 habitants, dels quals 5.207 persones van ser cridades a votar en alguna de les 9 meses que es van constituir al municipi.

### Participació

La participació en aquestes eleccions va ser de 62,7%, el qual cosa implica que un total de 3.266 ciutadans del municipi van decidir exercir el seu dret a vot. Comparant aquesta participació amb la mitjana catalana, Montblanc va registrar una xifra més alta, situant-se en 8,9 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Montblanc |
| Participació (14h) | 30,5% ( -4,5%) |
| Participació (18h) | 44,9% ( -8,1%) |
| Participació (20h) | 62,7% ( -5,7%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 27 de mayo de 2007.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].